ມອບ-ຮັບການຄຸ້ມຄອງບົບກ້ອງວົງຈອນປິດ
ພິທີມອບ-ຮັບຄວາມຮັບຜິດຊອບຄຸ້ມຄອງນໍາໃຊ້ລະບົບໂທລະທັດກ້ອງວົງຈອນປິດ ຂອງກະຊວງປ້ອງກັນຄວາມສະຫງົບຈາກກົມສື່ສານ ປກສ ມາຂຶ້ນກັບກົມໃຫຍ່ຕໍາຫຼວດ ໄດ້ຈັດຂຶ້ນໃນວັນທີ 21 ທັນວາ 2021, ໂດຍມີ ພົຕ ປອ ທອງເຫຼັກ ມັງໜໍ່ເມກ ຮອງລັດຖະມົນຕີກະຊວງ ປກສ, ມີຫົວໜ້າກົມ, ຮອງກົມ,ພ້ອມດ້ວຍ ພະນັກງານ-ນັກຮົບເຂົ້າຮ່ວມ.
ພັອ ແສງປະເສີດ ສຸທໍາມະວົງ ຫົວໜ້າກົມສື່ສານ ປກສ ກ່າວວ່າ: ນັບແຕ່ປີ 2008 ກະຊວງປ້ອງກັນຄວາມສະຫງົບໄດ້ຮັບອະນຸມັດໂຄງການການຕິດຕັ້ງກ້ອງວົງຈອນ ຢູ່ນະຄອນຫຼວງວຽງຈັນ ທັງໝົດ 100 ໜ່ວຍກ້ອງ, ມາ ຮອດປີ 2012 ໄດ້ຮັບອະນຸມັດຕິດຕັ້ງເພີ່ມຕື່ມອີກ 153 ໜ່ວຍກ້ອງ ແລະ ໃນປີ 2019 ໄດ້ຮັບອະນຸມັດໂຄງການຍົກລະດັບກ້ອງວົງຈອນປີດ ແລະ ສັນ ຍານເຕືອນໄພຢູ່ນະຄອນຫຼວງວຽງຈັນ ຈໍານວນ 817 ຈຸດ.
ປັດຈຸບັນ, ທົ່ວນະຄອນຫຼວງວຽງຈັນມີກ້ອງວົງຈອນປິດໃຊ້ໄດ້ ທັງໝົດ 1.099 ໜ່ວຍກ້ອງ; ສໍາລັບການຄຸ້ມຄອງ ໃນເບື້ອງຕົ້ນ ( 2008-2015 ) ກະ ຊວງ ປກສ ໄດ້ມອບຄວາມຮັບຜິດຊອບໃນການຄວບຄຸມລະບົບກ້ອງວົງ ຈອນປິດທົ່ວ ນວ ໃຫ້ກອງບັນຊາການ ປກສ ນະຄອນຫຼວງເປັນຜູ້ຮັກສາ, ຄຸ້ມຄອງນໍາໃຊ້ ເພື່ອຮັບໃຊ້ເຂົ້າໃນວຽກງານວິຊາສະເພາະໃຫ້ມີຜົນປະໂຫຍດສູງສຸດໂດຍສະເພາະຕິດຕາມຄົ້ນຫາສະພາບເກີດອຸບັດຕິເຫດ, ສະໜອງຂໍ້ ມູນຫຼັກຖານຂອງເປົ້າໝາຍກໍ່ອາຊະຍາກໍາ-ປະກົດການຫຍໍ້ທໍ້ຕ່າງໆໃຫ້ແກ່ບັນດາກົມກອງວິຊາສະເພາະ ເພື່ອເຮັດໃຫ້ການດໍາເນີນຄະດີຢ່າງຢ່າງສະ ດວກ, ຮັດກຸມ, ວ່ອງໄວຂຶ້ນ ແລະ ທັນກັບສະພາບການ; ກົມສື່ສານ ແມ່ນຮັບຜິດຊອບທາງດ້ານເຕັກນິກ ສໍາຫຼວດອອກແບບ-ຕິດຕັ້ງ, ສ້ອມແປງ,ບູລະນະບໍາລຸງຮັກສາ, ຂຶ້ນແຜນງົບປະມານ, ຈັດຫາຊື້ອຸປະກອນປ່ຽນແທນ ແລະ ແຮ່ສໍາຮອງໄວ້ແກ້ໄຂສຸກເສີນ ສ່ວນກົມໃຫຍ່ພະລາທິການ ແມ່ນຮັບ ຜິດຊອບຄຸ້ມຄອງງົບປະມານ ແລະ ເບີກຈ່າຍຕາມລະບຽບຫຼັກການເງິນ.
ປັດຈຸບັນ, ໄດ້ມີສູນຄວບຄຸມລະບົບກ້ອງວົງຈອນປິດ ທີ່ເປັນການຈັດຕັ້ງໜຶ່ງທີ່ມີຖານະທຽບເທົ່າກັບກົມກອງອ້ອມຂ້າງທີ່ຂຶ້ນກັບກົມໃຫຍ່ຕໍາຫຼວດ ແລະ ກໍໄດ້ເຄື່ອນໄຫວປະຕິບັດໜ້າທີ່ວຽກງານວິຊາສະເພາະຂອງຕົນຢ່າງເຕັມເມັດເຕັມໜ່ວຍທັງນໍາໃຊ້ຕົວຈິງ ສະນັ້ນ ເພື່ອຮັບປະກັນວຽກງານວິຊາສະເພາະຂອງກໍາລັງ ປກສ ໃນໄລຍະໃໝ່ ລັດຖະມົນຕີກະຊວງ ປກສ ຈຶ່ງໄດ້ອອກຂໍ້້ຕົກລົງສະບັບເລກທີ 1682/ປກສ, ລົງວັນທີ 15 ກັນຍາ 2021 ວ່າດ້ວຍການມອບຄວາມຮັບຜິດຊອບຄຸ້ມຄອງນໍາໃຊ້ລະບົບໂທລະທັດວົງຈອນປິດ ໃຫ້ແຕ່ລະພາກສ່ວນຮັບຜິດຊອບຄື: ມອບລະບົບໂທລະທັດວົງຈອນປິດທັງໝົດໃຫ້ສູນຄວບຄຸມລະບົບວົງຈອນປິດ ກົມໃຫຍ່ຕໍາຫຼວດ, ກອງບັນຊາ ການ ປກສ ນວ, ປກສ ແຂວງ ແລະ ພາກສ່ວນທີ່ກ່ຽວຂ້ອງເປັນຜູ້ປົກປັກຮັກສາ, ຄຸ້ມຄອງນໍາໃຊ້ ເພື່ອຮັບໃຂ້ເຂົ້າໃນວຽກງານວິຊາສະເພາະ, ມອບການບໍາລຸງຮັກສາ, ສ້ອມແປງ-ປ່ຽນຖ່າຍອຸປະກອນ, ຂຶ້ນແຜນງົບປະມານ, ການຈັດຊື້ອຸປະກອນປ່ຽນແທນ ແລະ ສໍາຮອງໄວ້ທັງໝົດຂອງລະບົບໂທລະທັດກ້ອງວົງຈອນປິດໃຫ້ສູນຄວບຄຸມກ້ອງວົງຈອນປິດ ແລະ ພາກສ່ວນທີ່ກ່ຽວຂ້ອງ ພ້ອມທັງມີເງິນແຮໄວ້ແກ້ໄຂສ້ອມແປງສຸກເສີນ; ມອບການຄົ້ນຄວ້າດ້ານເຕັກນິກ, ການສໍາຫຼວດອອກແບບ, ວາງແຜນໃນການຕິດຕັ້ງ, ຍົກລະດັບລະບົບກ້ອງວົງຈອນປິດໃໝ່ຂອງກໍາລັງ ປກສ ໃນຂອບເຂດທົ່ວປະເທດໃຫ້ກົມສື່ສານຮັບຜິດຊອບ ໂດຍສົມທົບກັບກົມໃຫຍ່ຕໍາຫຼວດ ແລະ ພາກສ່ວນກ່ຽວຂ້ອງ ພ້ອມທັງມອບຄວາມຮັບຜິດຊອບການຄຸ້ມຄອງງົບປະມານ ແລະ ການເບິກຈ່າຍໃຫ້ກົມການເງິນ ກົມໃຫຍ່ພະລາທິການ.
ໃນຕອນທ້າຍ,ພັອ ແສງປະເສີດ ສຸທໍາມະວົງ ຫົວໜ້າກົມສື່ສານ ແລະ ພັອ ແກ່ນຈັນ ພົມມະຈັກ ຮອງຫົວໜ້າກົມໃຫຍ່ຕຳຫຼວດ ຫົວໜ້າສູນຄວບ ຄຸມກ້ອງວົງຈອນປິດ ກໍໄດ້ລົງນາມເຊັນບົດບັນທຶກມອບ-ຮັບຢ່າງເປັນທາງການ ໂດຍມີທ່ານຮອງລັດຖະ ມົນຕີ ພ້ອມດ້ວຍແຂກຖືກເຊີນເຂົ້າຮ່ວມເປັນສັກຂີພະຍານ.